Viti 2013 me trazira për NSA-në
Vitin e ardhshëm Agjencinë e Sigurimit Kombëtar do të ketë një drejtues të ri e ndoshta edhe disa procedura të reja.
Në fillim të këtij viti, 29 vjeçari Edward Snowden ishte një punonjës i panjohur i një kompanie private, e lidhur me Agjencinë e Sigurimit Kombëtar. Snowden u dha mediave hollësi të një programi amerikan survejimi tepër sekret dhe më në fund kërkoi strehim në Rusi. Tani ai njihet në gjithë botën, ose si hero, ose si tradhëtar. John Sano, ish zëvëndës drejtor i shërbimit klandestin të CIA-s, e konsideron atë tradhëtar. Nxjerrja e informacioneve nga Edward Snowden shkaktoi dëme të mëdha, thotë Michelle Van Cleave, ish punonjëse me peshë në sektorin e kundër-zbulimit kombëtar amerikan. Disa prej këtyre aleatëve kundërshtuan grumbullimin e të dhënave elektronike nga NSA-ja mbi qytetarët dhe udhëheqësit e tyre. Edhe disa amerikanë kundërshtuan. Kirk Wiebe ka qënë analist me peshë për NSA-në, madje ka folur hapur kundër operacioneve të caktuara të zbulimit. Ai thotë se grumbullimi i të dhënave shkel të drejtën kushtetuese të privacisë prandaj ai e konsideron Edward Snowden si hero për ekspozimin e operacioneve të tilla. Ndërkohë, Presidenti Obama po shqyrton rekomandime të ndryshme si vazhdimin e grumbullimit të të dhënave të NSA-së, por me më shumë mbrojtje të informacioneve private. Shumica e këtyre rekomandimeve do të zbatohen nga pasardhësi i gjeneralit të ushtrisë, Keith Alexander, i cili së shpejti do të largohet nga posti i drejtorit të NSA-së dhe shefit të Komandës Kibernetike të ushtrisë. Shumë ekspertë janë të një mendimi se drejtori i ardhshëm i NSA-së duhet të ketë njohuri rreth teknologjisë së zbulimit, të fitojë besimin e Kongresit si edhe të jetë i aftë të ngrejë moralin e punonjësve, pas një viti të vështirë për ta.